મૂત્રકૃચ્છ અને મૂત્રાઘાત – ઇલાયચીના દાણાનું ચૂર્ણ ર ગ્રામ લઈ અને મીઠું દૂધ મેળવી સેવન કરવાથી શામક કાર્ય થઈ મૂત્ર પ્રમાણ સાફ થાય છે તથા વસ્તી સ્થાનનો દુખાવો મટાડે છે. જો મૂત્રકૃચ્છ કે સોજો હોય તો 30 ગ્રામ ઇલાયચીના દાણા ચંદનના તેલમાં ઘસીને 1-1 ગ્રામની ગોળી બનાવી લેવી અને સવાર સાંજ 1-1 ગોળીનું ઠંડા પાણી સાથે સેવન કરવાથી ફાયદો થાય છે. અથવા તો છોડિયાં સાથે જ ઇલાયચી અને તરબૂચનાં બીજ ર1 નંગ લઈ પીસીને દૂધ-પાણી રપ0-રપ0 ગ્રામ મિક્સ કરી ઉકાળવું, જ્યારે ફક્ત દૂધ જ રહે ત્યારે ઠંડું પાડીને પીવાથી મૂત્રદાહ શાંત થાય છે. કોલેરાઃ કોલેરા થયો હોય તેવા સમયે લગભગ 10 ઇલાયચી છોડિયાં સાથે મોટી મોટી ખાંડી નાખીને અડધા લિટર પાણીમાં ઉકાળવી. જ્યાં સુધી પાણી આઠમા ભાગ જેટલું બાકી રહે ત્યાં સુધી અને પછી ગાળી લેવું. આ ઇલાયચીનો કવાથ કે (કાઢો) કહેવાય. આ કવાથને પ ગ્રામથી 10 ગ્રામની માત્રામાં એક એક કલાકના અંતરે પીવડાવવો જોઈએ. બધું જ એકસાથે ના પીવડાવવું. અથવા ઇલાયચીનાં ફક્ત છોડિયાં 40 ગ્રામ લઈને તેને મોટાં મોટાં થોડાં ખાંડી લઈને 1 લિટર પાણીમાં ચોથા ભાગનું પાણી બાકી રહે ત્યાં ઉકાળીને પછી ઠંડું થઈ જાય ત્યારે 1પ-1પ ગ્રામ લઈને વારંવાર પીવડાવવાથી વમન, તૃષા વગેરે બંધ થઈ જાય છે અને અટકી અટકી આવતા મૂત્રની સમસ્યા પણ દૂર કરે છે.